### NN 85/2017 (26.8.2017.), Odluka o donošenju standarda zanimanja za stjecanje kvalifikacije web dizajner u obrazovnom sektoru grafička tehnologija i audio-vizualno oblikovanje

MINISTARSTVO ZNANOSTI I OBRAZOVANJA

2034

Na temelju članka 6. stavka 4. Zakona o strukovnom obrazovanju (»Narodne novine«, broj 30/09, 24/10 i 22/13) ministrica znanosti i obrazovanja donosi

ODLUKU

O DONOŠENJU STANDARDA ZANIMANJA ZA STJECANJE KVALIFIKACIJE WEB DIZAJNER U OBRAZOVNOM SEKTORU GRAFIČKA TEHNOLOGIJA I AUDIO-VIZUALNO OBLIKOVANJE

I.

Ovom Odlukom donosi se standard zanimanja za stjecanje kvalifikacije WEB DIZAJNER u obrazovnom sektoru GRAFIČKA TEHNOLOGIJA I AUDIO-VIZUALNO OBLIKOVANJE.

II.

Standard zanimanja za stjecanje kvalifikacije WEB DIZAJNER u obrazovnom sektoru GRAFIČKA TEHNOLOGIJA I AUDIO-VIZUALNO OBLIKOVANJE sastavni je dio ove Odluke.

III.

Ova Odluka stupa na snagu osmoga dana od dana objave u »Narodnim novinama«, a primjenjivat će se na učenike koji će prvi razred srednje škole upisati u 2017./2018. školskoj godini.

Klasa: 602-03/17-05/00087

Urbroj: 533-25-17-0001

Zagreb, 14. kolovoza 2017.

Ministrica
 prof. dr. sc. Blaženka Divjak, v. r.

STANDARD ZANIMANJA
 WEB DIZAJNER

|  |
| --- |
| Napomena:  Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno jednini ili množini. |

1. RAZINA, KLJUČNA SVRHA I OPIS ZANIMANJA

|  |  |
| --- | --- |
| Razina: | 4.2 |
| Ključna svrha: | Oblikovanje i proizvodnja web rješenja. |
| Opis zanimanja:  Svrha radnog mjesta web dizajner sastoji se u pružanju kvalitetne usluge osmišljavanja i izradbe korisniku pristupačnog i upotrebljivog web rješenja (web stranica, web aplikacija, web servisi, web poslovanje, digitalna kartografija i GPS navigacijski sustavi, web igre i dr.) za različita informacijsko-komunikacijska okruženja.  Web dizajner obavlja poslove osmišljavanja web rješenja uz stalnu komunikaciju s klijentima i suradnicima; poslove izradbe vizualnog oblikovanja projekta; poslove izradbe i objedinjavanja web elemenata prema funkcionalnostima projekta; poslove testiranja i objave web projekta na različitim informacijsko-komunikacijskim okruženjima te poslove održavanja i nadogradnje web projekta.  Prilikom rada najčešće radi u timu, a u radu koristi informacijsko-komunikacijsku tehnologiju. Posao web dizajnera uglavnom je projektno orijentiran. Web dizajner primjenjuje grafičko oblikovanje prema estetskim zakonitostima, uz dobro poznavanje web programiranja. Za uspješno obavljanje posla potrebno je usvajanje znanja o novim tehnologijama i cjeloživotno učenje. | |

2. GRUPA POSLOVA, KLJUČNI POSLOVI I AKTIVNOSTI

|  |  |  |
| --- | --- | --- |
| Grupa poslova | Ključni poslovi | Aktivnosti |
| Analiza, planiranje i organizacija rada | ■ utvrđivanje potreba klijenta s aspekta naručitelja | ■ određivati svrhu web projekta – informirati, educirati, prodati, prikupljati podatke, zabaviti, promovirati i dr.  ■ određivati tip/vrstu web projekta: web stranica, web aplikacija, web servisi, web poslovanje, digitalna kartografija i GPS navigacijski sustavi, web igre i dr.  ■ određivati platformu (internet, intranet, mobilni uređaji, TV)  ■ određivati tehnologiju izradbe (koristiti gotova rješenja ili razvijati vlastite inovacije)  ■ određivati profile korisnika web projekta  ■ određivati funkcionalnosti web projekta |
| ■ oblikovanje nacrta rješenja web projekta prema potrebama klijenta | ■ utvrđivati logičku shemu web projekta i raspored podataka u okviru web projekta  ■ dogovarati vizualni koncept web projekta u skladu s postojećom marketinškom politikom klijenta  ■ prikupljati materijale od klijenta za izradbu web projekta (nabava i priprema teksta, slika i grafike)  ■ pripremati elemente ponude – definirati rokove provedbe i budžet projekta i dr. |
| ■ organiziranje provedbe projekta s članovima tima | ■ podijeliti poslove unutar projektnog tima te izdavati radne naloge  ■ napraviti detaljni vremenski plan realizacije web projekta  ■ upravljati tehničkim resursima prema specifičnosti projekta (hardver, softver) |
| Priprema radnog mjesta | ■ provjeravanje ispravnosti, instaliranje i podešavanje tehničke opreme | ■ predlagati nabavu ili najam hardvera, softvera i opreme za potrebe izradbe web projekata  ■ zaduživati opremu za izradbu web projekata  ■ uočavati moguće kvarove i upućivati opremu na servis  ■ instalirati opremu u skladu s tehničkim uputama proizvođača |
| ■ instaliranje i ažuriranje softvera za proizvodnju web projekta | ■ provoditi instaliranje i ažuriranje softvera u skladu s tehničkim uputama proizvođača  ■ poštovati licencna prava |
| ■ održavanje opreme | ■ brinuti o urednosti radnog mjesta  ■ brinuti o urednosti opreme za rad |
| Operativni poslovi | ■ izrađivanje vizualnog oblikovanja projekta | ■ obrađivati i/ili prilagođavati zadane elemente dizajna (vizualni identitet – font, logotip, boja, fotografija i sl.)  ■ izrađivati prijedloge dizajna web projekta  ■ izvješćivati naručitelja o realizaciji vizualnog oblikovanja web projekta  ■ dobivati odobrenje za vizualni predložak (»layout») od strane naručitelja |
| ■ izrađivanje web elemenata prema funkcionalnostima projekta | ■ predviđati sve interakcije unutar web projekta  ■ dobivati potvrdu o izvedivosti web projekta od programera  ■ izrađivati sučelja web projekta – strukturu aplikacije (raspored elemenata i sadržaja)  ■ izrađivati predložak navigacije u web stranici (»template», izbornik i dr.)  ■ prilagođavati, obrađivati i optimizirati elemente – tekst, slika, video, zvuk, animacija i dr.  ■ oblikovati i izrađivati interaktivne sadržaje  ■ izrađivati web animacije (banneri, izbornici, logotipi, zaštitni znakovi, reklame i dr.)  ■ provjeravati tehničku funkcionalnost |
|  | ■ objedinjavanje elemenata web projekta | ■ izrađivati interaktivna sučelja samostalno i/ili u suradnji s programerom i sistemskim administratorom  ■ provoditi SEO optimizaciju (Search engine optimization)  ■ prilagođavati web projekt za različite platforme i rezolucije (operativni sustavi, internet preglednici, TV i dr.)  ■ provjeravati tehničku funkcionalnost |
| ■ testiranje web projekta na različitim platformama | ■ objavljivati web projekt na testnom serveru u suradnji s programerima i sistemskim administratorima  ■ provoditi testiranje web projekta specifičnim alatima u suradnji s programerima i sistemskim administratorima  ■ provoditi validaciju (provjera ispunjenja zahtjeva klijenta)  ■ provoditi korekcije prema rezultatima testiranja i validacije |
| ■ objavljivanje web projekta na različitim platformama | ■ objavljivati web projekt na produkcijskom serveru (javni server)  ■ provoditi primopredaju i izraditi zapisnik o istoj  ■ provoditi korisničko testiranje  ■ sudjelovati u pripremi i izradbi korisničkih uputa |
| ■ održavanje i nadogradnja web projekta | ■ provoditi nadogradnju/ administraciju podataka (dodavanje novih sadržaja i funkcionalnosti)  ■ educirati klijenta za samostalno ažuriranje i praćenje posjećenosti web projekta  ■ nadograđivati nove inačice prema zahtjevima klijenta |
| Administrativni poslovi | ■ pripremanje projektne dokumentacije | ■ pripremati dokumentaciju za izradbu web projekta za klijenta  ■ pripremati dokumentaciju za praćenje web projekta prema pravilima struke |
| ■ vođenje tehničke dokumentacije | ■ voditi evidenciju o održavanju tehničkih resursa  ■ voditi evidenciju radnoga vremena  ■ popunjavati radne naloge |
| Komercijalni poslovi | ■ sudjelovanje u pripremi i izradbi ponuda | ■ sudjelovati u izračunu cijene izradbe web projekta  ■ sudjelovati u prodajnim aktivnostima |
| ■ prezentiranje proizvoda i usluga | ■ prezentirati web projekte te usluge nadogradnje i održavanja  ■ analizirati uspješnost provedenih projekata |
| Komunikacija i suradnja s drugima | ■ komuniciranje s klijentima i suradnicima | ■ surađivati s klijentima pri definiranju njihovih potreba  ■ informirati suradnike i klijente o tehničko-vizualno-funkcionalnim zahtjevima za izradbu web projekta  ■ surađivati s članovima tima za izradbu web projekta (programeri, sistemski administratori, marketing stručnjaci i dr.)  ■ izvještavati suradnike i klijente o provedbi pojedinih faza web projekta  ■ surađivati s partnerima/podizvođačima na projektu za specifične potrebe web projekta |
| Osiguranje kvalitete | ■ planiranje kvalitete | ■ pratiti važeću zakonsku regulativu, norme, propise i standarde  ■ pratiti tehnološki razvoj i razvoj struke  ■ planirati kvalitetu procesa izradbe web projekta  ■ planirati kvalitetu web projekta kao krajnjeg proizvoda |
|  | ■ provođenje i kontroliranje planirane kvalitete | ■ primjenjivati interne pravilnike i protokole (organizacijska kvaliteta, pridržavanje rokova i dr.)  ■ primjenjivati norme, standarde, preporuke i primjere dobre prakse povezane s procesima izradbe web projekata (kvaliteta procesa)  ■ primjenjivati norme, standarde i preporuke vezane uz kvalitetu web projekta kao krajnjeg proizvoda (kvaliteta proizvoda)  ■ izrađivati sigurnosne kopije – »backup« (dnevne, tjedne, mjesečne)  ■ upravljati promjenama – »change management» |
| Zaštita zdravlja i okoliša | ■ obavljanje poslova u skladu s propisima o sigurnosti, zaštiti zdravlja, radne sredine i okoliša | ■ voditi brigu o utjecaju proizvoda (web projekta) na zdravlje krajnjeg korisnika  ■ primjenjivati etički kodeks u poslovanju  ■ primjenjivati mjere zaštite na radu  ■ koristiti sredstva zaštite na radu  ■ raditi u skladu s propisima o sigurnosti i zaštiti zdravlja  ■ raditi u skladu s propisima o očuvanju okoliša  ■ razvrstavati i zbrinjavati opremu i tehnološko/tehničkog otpada u skladu sa zakonskim procedurama |

3. UOBIČAJENI/POŽELJNI STAVOVI I OBRASCI
 PONAŠANJA

|  |
| --- |
| Za uspješno obavljanje poslova poželjna je razvijena psihomotorika, dobar vid, raspoznavanje boja i njihovih nijansi, sposobnost brzog uočavanja, dobra misaona koncentracija, dobra spretnost prstiju, prilagodljivost, tolerancija i fleksibilnost u radu te  sposobnost komunikacije s klijentima i suradnicima unutar dizajnersko-programerskog tima. Važna je i razvijena kultura koja podržava kreativnost i otvorenost prema novim idejama, sposobnost poštivanja multikulturnog okruženja na webu, preciznost i dosljednost u realizaciji radnih zadataka, sposobnost grafičkog oblikovanja prema estetskim zakonitostima te spremnost i motiviranost za cjeloživotno učenje.  Nužna je sposobnost usvajanja i razmjene novih znanja i vještina unutar svoje i komplementarnih struka, odgovornost prema poslu, radnim zadatcima, suradnicima i opremi, kao i profesionalna etičnost i moralnost te pravilan odnos prema zaštiti autorskih prava i podataka. |

4. OSTALE INFORMACIJE

|  |
| --- |
| 4.1. Zakonska regulativa povezana sa zanimanjem |
| ■ Zakon o medijima (»Narodne novine«, broj 59/2004, 84/2011 i 81/2013)  ■ Zakon o autorskom i srodnim pravima (»Narodne novine«, broj 167/2003, 79/2007 80/2011, 125/2011, 141/2013, i 127/2014)  ■ Zakon o elektroničkim medijima (»Narodne novine«, broj 153/2009, 84/2011, 94/2013 i 136/2013)  ■ Zakon o elektroničkim komunikacijama (»Narodne novine«, broj 73/2008, 90/2011, 133/2012, 80/2013 i 71/2014)  ■ Zakon o audiovizualnim djelatnostima (»Narodne novine«, broj 76/2007 i 90/2011)  ■ Zakon o industrijskom dizajnu (»Narodne novine«, broj 173/03, 76/07, 30/09 i 49/11)  ■ Zakon o informacijskoj sigurnosti (»Narodne novine«, broj 79/07)  ■ Zakon o zaštiti na radu (»Narodne novine«, broj 71/2014 i 118/2014)  ■ ostala pozitivna zakonska regulativa. |
| 4.2. Perspektive u zanimanju – nastavak obrazovanja, karijera |
| Radi na poslovima web dizajnera. Na radnom mjestu može napredovati te se specijalizirati za pojedine poslove (npr. web dizajner za mobilne aplikacije, web dizajner za računalne animacije i dr.).  Za složenije poslove poželjno je visoko obrazovanje ili usavršavanje uz stjecanje certifikata za pojedina područja struke.  Zanimanje web dizajnera omogućuje samozapošljavanje u području izradbe web rješenja. |
| 4.3. Zanimanja s kojima se često i usko surađuje |
| Surađuje s programerima, sistemskim administratorima, administratorima baza podataka, marketinškim stručnjacima, grafičkim dizajnerima, fotografima, komercijalistima, ilustratorima, medijskim tehničarima, voditeljima projekata, umjetničkim direktorima i ostalima. |
| 4.4. Zdravstveni rizici u zanimanju |
| Zdravstveni rizici u zanimanju povezani su s dugotrajnim radom za računalom, u sjedećem položaju, u prostorijama s umjetnom rasvjetom, u klimatiziranim prostorijama, s radom pod stresom i prekovremenim radom s mogućim dežurstvima.  Dugotrajnim radom u navedenim uvjetima moguće su smetnje vida, respiratorne smetnje (bronhitis, astma), oštećenja lokomotornog sustava (ruke, noge i kralježnica). |
| 4.5. Tipično radno okruženje i uvjeti rada |
| Web dizajner uglavnom radi u klimatiziranim prostorijama s umjetnom rasvjetom u sjedećem položaju za računalom. U radu koristi informacijsko-komunikacijsku tehnologiju. Najčešće radi u timu. |

5. REFERENCE DOKUMENTA

|  |  |
| --- | --- |
| Broj reference: | SZ-0502/11-02 |
| Naziv obrazovnog sektora: | Grafička tehnologija i audiovizualno oblikovanje |
| Šifra obrazovnog sektora: | 05 |
| Popis članova radne skupine koja je izradila standard zanimanja: | Marijana Brdar, dipl. ing. graf. tehn., Grafička škola u Zagrebu, Zagreb  Igor Crnković, prof. pedagogije i informatike, Prirodoslovna i grafička škola, Rijeka  Nada Gvozdenović, dipl. ing. graf. tehn., Agencija za strukovno obrazovanje i obrazovanje odraslih, Zagreb  Tamara Hudolin, prof., Agencija za strukovno obrazovanje i obrazovanje odraslih, Zagreb  Ljiljana Ille, dipl. informatičar, Graditeljska škola, Čakovec  doc. dr. sc. Valentina Kirinić, dipl. informatičar, Fakultet organizacije i informatike, Varaždin  Ratko Lipovac, web dizajner, Ingro d.o.o., Delnice  Tonja Stojanac, dipl. oec., Hrvatska radiotelevizija, Zagreb  Denis Terzić, dipl. informatičar, GIT d.o.o., Varaždin |
| Predlagatelj standarda zanimanja: | Agencija za strukovno obrazovanje i obrazovanje odraslih uz prethodnu suglasnost nadležnog sektorskog vijeća od 16. 12. 2011. |